runetrust/blame-folketinget-dk huggingface dataset:
Lene Espersen (KF), 2005-05-11:
Én ting er, at man forsøger at begrænse udbuddet af narko, en anden ting er, at man jo også skal være med til at påvirke den efterspørgsel, der er af narko, og der må jeg sige, at der synes jeg, at vi alle, der er forældre og har børn, som færdes blandt unge mennesker, har en forpligtelse til at være med til at holdningspåvirke dem og forklare dem, at det at tage ecstasypiller eller amfetamin og andre ting er rasende farligt for deres liv og helbred, og at de risikerer at ødelægge deres liv.
Per Clausen (EL), 2005-03-31:
Man kunne forestille sig, at kommunerne søgte én eller to løsninger på det problem: Enten at man gik sammen i kommunale fællesskaber, som det faktisk har været et af formålene at undgå ved at lave den her kommunale reform, hvor specialisterne samles, men hvor der til gengæld ikke er nogen direkte forbindelse til et politisk niveau, som fungerer ordentligt og demokratisk.
Jan Petersen (S), 2006-12-13:
Vi har set stigende forsinkelser i togdriften, lange ventelister for kræftbehandling, en skatteopkrævningsinstans, hvor hver fjerde medarbejder spares bort, en miljømilliard, der er halveret i modgående besparelser, og en fødevarekontrol, der ikke kan forhindre fordærvede fødevarer, og ikke nok med det: Det ser ud til at være et bevidst valg.
Mogens Andreasen (DF), 1999-10-14:
En landmand, der er arbejdsløshedsforsikret og gennem en lang årrække ikke har kunnet opnå en indtjening, der var tilstrækkelig stor til at foretage nyinvesteringer, og til sidst må forlade sin landbrugsbedrift, vil med dette forslag nu få udvidet sin karenstid fra 1 til 4 uger, før han kan få dagpenge.
Martin Lidegaard (RV), 2005-11-03:
Det er jo ikke nogen hemmelighed, at jeg kommer fra et parti, der gerne så mere gods være på skinnerne, ikke fordi vi tror, vi kan erstatte de nuværende lastbiler med skinner, men fordi væksten i gods er så voldsom, at EU-Kommissionen jo har udarbejdet et stort regnestykke, der viser, at om 10 år vil EU have 80 mia. euro i tabt samfundsøkonomi på grund af, at det europæiske vejnet simpelt hen ikke kan følge med.
Jonas Dahl (SF), 2011-03-31:
Og den sidste, jeg blot vil nævne, er, at jeg savner det rigtig gode argument – det håber jeg også at ministeren måske vil komme ind på – for, at vi skal have den her nationale komité, for at man nu lidt vil fjerne fokus fra de regionale komiteer, som faktisk har løftet en meget, meget stor arbejdsindsats.
Flemming Møller Mortensen (S), 2010-04-22:
Mit spørgsmål til hr. Per Ørum Jørgensen er: Tror hr. Per Ørum Jørgensen, at dansk vindmølleindustri har en interesse i, at der bliver dårlig omtale, at der bliver fældet den dom fra den brede befolkning, at man her i Folketinget på grund af en ekstremt snæver politisk proces går hen og træffer en beslutning, som fuldstændig tilsidesætter naturen, men fremhæver industrien?
Søren Søndergaard (EL), 2018-11-15:
Nu var ministeren jo engageret i et meget ophidset forsvar for børnenes ubetingede forpligtelse til at være sammen med deres forældre eller forældrenes ubetingede forpligtelse til at sørge for, at deres barn var der, og det blev jo støttet af hr. Mattias Tesfaye, der sagde, at de skulle om ikke være på samme fly til Danmark så i hvert fald komme med flyet efter.
Poul Nyrup Rasmussen (S), 1998-01-27:
Alligevel har vi oplevet i de seneste uger - også i dagene efter undersøgelseskommissionens offentliggørelse af rapporten - at ganske bestemte politiske partier, især et enkelt parti, har forsøgt sig med mistænkeliggørelse og personforfølgelse over for regeringen og enkelte af regeringens medlemmer.
Claus Larsen-Jensen (S), 2000-04-11:
Jeg vil gerne spørge hr. Keld Albrechtsen: Handler det her dybest set ikke om, at Enhedslisten helst så, at Danmark var ude af EU, og at det derfor handler om ikke overhovedet at skulle tilføje noget som helst på det pågældende område? Et sted har man gjort statsministeren til marionetdukke i Pinocchiostil: Der er ingen bånd, der binder mig.
René Skau Björnsson (S), 2006-11-24:
Man tager penge, som jo heller ikke er der, som hr. Carsten Hansen var inde på, pengene er der ikke i Landsbyggefonden i dag, Landsbyggefonden skal ud og låne, for at Venstre, regeringen, M023S15441643KAJE.FM Page 1618 Wednesday, February 7, 2007 12:50 PM kan tage penge ned i statskassen i de kommende år.
Margrethe Vestager (RV), 2012-05-31:
Det er meget illustrativt med den diskussion, der lige har været om kapitalkrav, fordi vi der gerne vil have fælles europæiske regler, så der er en ensartet konkurrence, men også at landene stadig væk har et meget stærk ejerskab til at sørge for, at deres finansielle sektor ikke er skyld i boligbobler eller aktiebobler, eller hvad det nu kan være.
Karin Nødgaard (DF), 2014-11-21:
Jeg erindrer også at have deltaget i nogle høringer og debatter, hvor Margrethe Vestager overhovedet ikke vaklede i sin argumentation, og jeg husker tydeligt, at når hun fik stillet spørgsmålet, om hun troede, at alle kunne klare sig i den digitale verden, var svaret: At kunne de ikke det, jamen så måtte de bare lære det.
Mikkel Bjørn (DF), 2023-05-04:
Tilbage i 2015 fik en udlænding, Mohamed Jama Muse, dansk statsborgerskab på et lovforslag fremsat af daværende integrationsminister fru Inger Støjberg, og han blev sidste tirsdag idømt 10 års fængsel for at have sendt sine børn på koranskole i Somalia, hvor de blev mishandlet, hans 12-årige datter blev omskåret og siden solgt som sexslave af sin far på et somalisk slavemarked og forsøgt bortgiftet til en 75-årig somalisk mand.
Jørn Jespersen (SF), 2004-12-10:
Vi har jo set, hvordan Arla har annonceret, at man ville opsige næsten halvdelen af sine økologiske mælkeproducenter og misbruge sin markedsposition til at rette et afgørende slag mod økologien i Danmark med den konsekvens, at køerne skulle tilbage i staldene igen og væk fra markerne, at man skulle til at sprede gift rundtomkring i landskabet, hvor man ellers var holdt op med det, og at forbrugernes mulighed for det frie valg af forskellige produkter fra de forskellige små kvalitetsmejerier ville blive svækket, fordi økologien generelt blev sat tilbage.
Sophie Hæstorp Andersen (S), 2011-05-27:
Nogle er sygemeldt på grund af skader, der er kommet af forskellige årsager – det kan være, man har dyrket lidt for meget motion eller været uheldig eller lignende – andre lider af slidgigt efter et langt og hårdt arbejdsliv, og et mindretal, som er dem, som måske er allermest belastede af deres sygdom, er leddegigtpatienterne og dem med andre betændelsestilstande.
Jesper Langballe (DF), 2004-02-17:
, og må jeg i den forbindelse nævne, at hr. Svend Auken tidligere i den her debat har sagt - sådan lidt ringeagtende over for den danske grundlov - at sammenlignet med Jyske Lov er der jo ingen, der citerer den danske grundlov, mens Jyske Lov bliver citeret meget. Og det er jo rigtigt.
Eyvind Vesselbo (V), 2009-01-22:
Men når jeg så går ind og ser fagligt på det og undersøger, hvad effekten er af at lave en miljøzone et sted, hvor der stort set ikke kommer ret mange biler, og i et område, hvor det vil have meget lille effekt - og hvor det i øvrigt vil få den negative effekt, hvis vi tager det her forslag, at det vil forbyde en stor del af bilerne at køre i Danmark overhovedet, fordi miljøzonerne vil være så tæt på hinanden så må jeg afvise det.
Carsten Bach (LA), 2019-04-04:
Tak for ordførertalen, og for så vidt også tak for at fremsætte beslutningsforslaget, selv om jeg må indrømme, at jeg synes, at det tenderer en lillebitte smule til at være spild af tid, i og med at der jo er et meget bredt politisk flertal om lige præcis de her elementer, og når vi snakker nationalparklovgivningen osv.
Helle Sjelle (KF), 2006-11-22:
Nu venter alle så bare på, hvem der tager det næste skridt, og det drejer sig jo, som også udenrigsministeren var inde på, især om USA, EU og mellemindkomstlandene i G-20, som hver især har nogle krav til de andre aktører for selv at rykke sig fra det standpunkt, som de nu har taget.
Kristian Thulesen Dahl (DF), 2001-01-31:
Jeg tror nok, at statsministeren skulle prøve at være kommunalpolitiker i en række kommuner, som nu har opbrugt kvoten af almennyttige boliger, man kan råde over - de her 25 pct., man kan anvise til - hvor man i kommunerne nu diskuterer, at man enten bliver nødt til at gå ud at lave ekstra støttet boligbyggeri til de asylansøgere, der bliver bosat i kommunen, eller til at gå ud og opkøbe parcelhuse.
Ellen Trane Nørby (V), 2019-11-21:
Det synes jeg godt nok er trist, og jeg tænkte egentlig, efter det blev taget af bordet ved finanslovsforhandlingerne, at det da kunne være – og det var naivt – at Socialdemokraterne var blevet lidt klogere, men det har talen fra ministeren i dag vist ikke er tilfældet.
Carsten Hansen (S), 2015-01-22:
Altså, man behøver søreme ikke have den store økonomuddannelse for at sige, at når man trækker Landsbyggefondens kredit op til 2032, det er 17 år, og når man samtidig får renoveret mere end 50.000 boliger, vi regner med 53.000 boliger, så kommer det den almene sektor til gode.
Margrethe Vestager (RV), 2010-06-10:
Vi glæder os også over, at der er fundet midler til, at målrettede regionale indsatser kan gennemføres, og der gennemføres også et løft i jobcentrenes bevillinger, sådan at man kan have en tættere kontakt med ledige og en tættere kontakt med virksomhederne.
Jens Kirk (V), 1999-01-27:
Jeg kan næsten fortsætte hr. Mejdahls spørgsmål og spørge hr. Erling Christensen, hvordan man i grunden inden for f.eks. kvægbrug med byggeklodsmodellen vil kunne fremme dyrevelfærd, når vi vil få et manglende opsyn i hvert fald med hensyn til at skulle tilse kvægbrug på flere af ejendommene. Og hvordan kan det i grunden være - kan vi, som går ind for miljø, spørge - at der lige pludselig ikke bliver harmoni imellem besætninger og jordtilliggende.
Pernille Vigsø Bagge (SF), 2012-10-23:
Og når det så er sagt, så refererer jeg her til en undersøgelse fra Handelshøjskolen i Aarhus fra 2008 og i øvrigt fra en undersøgelse fra Ledernes Hovedorganisation, hvoraf det tydeligt fremgår, at mænd udpeger andre mænd.
Søren Egge Rasmussen (EL), 2018-04-10:
Vi kan se det bagefter, og jeg synes, det er væsentligt, at vi inddrager branchen, for det er jo sådan set også det, de beder om i et høringssvar, altså at de gerne vil inddrages, når det her skal evalueres, og det svarer man bare nølende på, som om man ikke er interesseret i det.
Karsten Nonbo (V), 2009-11-26:
Man skal opgøre sit lager af klyngeammunition allerede nu, og skal faktisk opgive det med stelnummer for hvert eneste stykke våben, og man skal halvårligt indrapportere, hvordan det går, der skal holdes møder landene imellem, og der skal være sådan en gennemgangskonference hvert femte år, hvis man ikke er færdig med at destruere disse klyngebomber.
Lisbeth Bech Poulsen (SF), 2017-05-10:
Men det gode skal jo ikke være det bedstes fjende – eller omvendt, hvordan man nu siger det, og når jeg trækker lidt på opbakningen til det her forslag fra Enhedslisten, hvis hensigt vi støtter fuldt ud i SF, er det jo det her med, om vi skal sætte noget i gang parallelt med, at vi ved, at der er et arbejde, som måske endda er fuldstændig færdigt eller i hvert fald i store træk er færdigt.
Marcus Knuth (KF), 2019-12-12:
Så selv om jeg sjældent er stærkt uenig med Dansk Folkepartis forslag, og jeg kan godt se hensigten med det her, mener jeg nu, at det er mere hensigtsmæssigt at kigge på en overordnet opstramning af reglerne, således at vi får de rigtige tildelt dansk statsborgerskab.
Margrethe Vestager (RV), 1998-04-21:
Jeg mener, at det på nuværende tidspunkt er for tidligt at lægge sig fast på, om lejrskole og skolerejser under alle former skal være fuldt ud vederlagsfri for forældrene, eller om vi kan finde en mulighed for en vis begrænset deltagerbetaling, som både er rimelig og i overensstemmelse med den grundlovssikrede ret til fri undervisning i folkeskolen.
Bendt Bendtsen (KF), 1998-04-02:
, men som det også fremgår af bemærkningerne, har Højesteret ikke fundet det nugældende system i strid med grundloven. I henseende til de krav, som Den Europæiske Menneskerettighedsdomstol stiller til dommeres uafhængighed, mener vi, at forslaget er afvejet og fornuftigt. Der indføres en beskyttelse af både retsassessorer og dommerfuldmægtige, således at man ikke i fremtiden uden videre kan forflytte eller afskedige disse, uden at det begrundes i forhold som uddannelse eller andre saglige hensyn.
Lars Løkke Rasmussen (V), 2008-04-09:
Men jeg bliver bare helt principielt nødt til at sige, at jeg ikke synes, det er respektfuldt over for den danske model, som vi ved mange andre lejligheder besynger i både ind- og udland, hvis vi her i Folketinget, mens overenskomstforhandlingerne er i gang med de instrumenter, der ligger i det regi, foregriber begivenhedernes gang.
Lars Aslan Rasmussen (S), 2022-05-12:
Når det så er sagt, mener jeg stadig væk, det er vigtigt, hvordan man kommer derhen, og der synes jeg, at den her regering er nogle af dem, der har lavet mest på ligestillingsområdet både i forhold til barsel og nu også i forhold til måltal for kvinder i bestyrelser og på ledelsesgange.
Pernille Blach Hansen (S), 2002-11-22:
Vi håber så, at fødevareministerens udvalg vil spille ud med nogle beskyttelseszoner, eksempelvis omkring de økologiske marker i Danmark, således at vi kan minimere risikoen for, at der sker spredning af gensplejsede organismer fra almindelige marker til eksempelvis økologiske marker eller til andre, der bare ikke ønsker noget sådant på deres jord, så meget som overhovedet muligt. Vi ønsker, at de, der tager eksperimentet op, også må være alene om at bære risikoen og omkostningerne.
Jann Sjursen (KRF), 2003-05-22:
Vi mener jo, at det nok så meget er aktørerne selv og ikke mindst i den her sammenhæng Menighedsrådsforeningen, som må være med til at afgøre, hvilke love der skal gives på Tinge i forhold til det arbejde, der skal udføres af menighedsrådene. Derfor må vi lade loven stå sin prøve, når den engang er vedtaget, og så også være villig til at ændre den, hvis det viser sig, at det går så galt, som nogen, også de høringsparter, der undervejs har advaret imod den, og som vi også kan befrygte.
Vivi Kier (KF), 2010-05-04:
Der skal ikke herske nogen tvivl om, at når vi snakker opgaveflytning og opgaveglidning, så bruger vi ordene sådan lidt i flæng, men det gør jeg rent faktisk ikke, for jeg mener, at opgaveglidning er en glidebane – vi er nødt til at snakke reel opgaveflytning, for ellers mener jeg ikke, vi kommer videre.
Klaus Hækkerup (S), 2004-11-10:
For det tredje – og det har ikke noget med henvendelsen fra de pågældende kommuner at gøre – så foreslås det, at der fremover skal opgøres og indberettes personlige stemmer og partistemmer – listestemmer – for hvert afstemningsområde til folketingsvalg og europaparlamentsvalg.
Mette Thiesen (DF), 2024-12-18:
Jeg har været inde at kigge på den banket, og jeg skal være ærlig og tilstå, at jeg godt kan forstå, hvis der sidder især ældre mennesker, som måske ikke er meget digitale, som synes, at det er en voldsom omgang, at man skal gå ind i forskellige registre og finde forskellige numre på ejendommen osv. for netop at kunne gå ind og fravælge det her lån.
Kristian Pihl Lorentzen (V), 2018-11-07:
Derfor ærgrer jeg mig lidt over det, jeg synes at jeg fornemmer, nemlig at hr. Rasmus Prehn og måske også andre prøver at lave sådan en kant, male et billede af, at regeringen næsten er ligeglad med det her, men at »vi andre gerne vil gøre noget«.
Carina Christensen (KF), 2009-01-21:
Den fordeler man så ud på antallet af egnsteatre; der er nogle, der kører på en overgangsordning, og der er i alt, som jeg har forstået det, 21 teatre, der skal dele det her beløb, og derfor lander man på 40 pct. Jeg vil meget gerne eftersende et regnestykke, hvis det ønskes, så det helt præcis kan fremgå, hvordan man er kommet frem til, at den variable refusionsprocent i år lander på 40.
Karina Adsbøl (DF), 2016-10-14:
Til den del, der handler om ministerens bemyndigelse, vil jeg stille opfølgende spørgsmål i udvalgsarbejdet, så vi kan få helt klargjort, hvad den bemyndigelse går ud på, også i forhold til det, ministeren her har fremlagt, for der har ministeren skrevet »kan« stille hjælpemidler til rådighed, og den del er også noget, jeg vil tage med i det videre udvalgsarbejde.
Noah Sturis (ALT), 2023-04-28:
Så når Det Kriminalpræventive Råd skriver i en rapport, at etniske minoriteter oftere sigtes, uden at det fører til dom, og at etniske minoriteter oftere mistænkes og stoppes sammenlignet med andre danskere, så er det et udtryk for lige præcis den bias og den diskrimination, der eksisterer hertillands.
Per Dalgaard (DF), 2005-12-14:
Jeg kan så forstå, at når det handler om udlændingepolitikken, så er Det Radikale Venstre flintrende ligeglad med, hvor mange kroner den koster det danske samfund; så er der ikke noget, der hedder, at vi lige skal beregne, om Danmark i det hele taget har råd til at modtage de tusinder af fremmede, som kommer her til landet, og som allerede i dag koster mellem 30 og 40 mia. kr. om året.
Pelle Dragsted (EL), 2024-10-11:
For vi er jo i Enhedslisten meget optaget af, at de mindre, selvstændige erhvervsdrivende, altså den lille restaurant nede på hjørnet og den lille lokale butik, ikke bliver unødig hårdt belastet af skatter, fordi det er dem, der er med til at skabe et godt byliv og gode arbejdspladser.
Anne Baastrup (SF), 2005-03-15:
Det, der så ligger i samarbejdet, eller tvangsægteskabet, mellem Værløse og Farum, er, at Værløses borgere rent faktisk skal finansiere de 2,4 mia. kr., som Brixtofte har brugt i overforbrug, på trods af at man kommer med en lang række andre signaler.
Ole Sohn (SF), 2005-06-16:
Det nåede ministeren ikke at svare på i den taletid, hun har til rådighed, så jeg vil gerne spørge, om ministeren ikke er enig med hr. Frank Aaen i, at det, der er det store kerneproblem for kommunerne, er, at der ikke er økonomi nok til at sikre de ældre en ordentlig omsorg og dermed også en ordentlig og sund kost.
Rune Lund (EL), 2006-05-18:
Nu står vi her og skal diskutere og beslutte, hvorvidt danske soldater skal være i Irak endnu 1 år, og så har vi ikke engang garanti for, om de fanger, som danske soldater er med til at tage, fordi man planlægger og leder en operation, ikke bliver udsat for alt muligt, menneskerettighedskrænkelse, tortur, lemlæstelse osv.
Per Clausen (EL), 2010-03-02:
De sagde så, at det måtte man løse ved at producere endnu mere og tjene endnu flere penge, sådan at man kunne få råd til endnu flere miljøbeskyttende foranstaltninger, og i virkeligheden vil det vel ende med, at det, som ministeren omtalte, som karakteriserede andre produktionsformer, nemlig at det hele foregik inde i nogle rør, hvor der ikke kom noget snavs ud, også bliver den måde, dansk landbrug bliver drevet på.
Jesper Langballe (DF), 2004-02-25:
»Jonathans Rejse«: En politiker, som ikke tror på arvesynden, skal man aldrig betro magt, for han er dødsensfarlig. Så det med 50-års-grænsen: Ærlig talt, når man selv er fyldt 64 år, så er det jo altså ikke lysteligt at høre, at folk over 50 år må opgives som kassable på arbejdsmarkedet; det har gjort mig temmelig bedrøvet.
Lene Espersen (KF), 2003-01-15:
Det er også min opfattelse, at vi i dag faktisk har ganske skrappe regler på området, der skal sikre, at voldsdømte, og i hr. Jens Rohdes tilfælde tænkes der jo på organiserede kriminelle, der begår endog meget grov vold, kan indsættes til afsoning meget hurtigt efter endelig dom.
Per Clausen (EL), 2015-01-13:
Man kan så være rystende fortvivlet over, at kombinationen af regeringens og Europa-Kommissionens bureaukrati har gjort, at det her har taget helt urimelig lang tid, og at det stadig væk på nogle områder er fuldstændig uigennemskueligt, er jeg sådan set enig i, men det ændrer jo ikke noget ved, at det sådan set er et eksempel på, at vi godt kan håndtere det her.
Flemming Damgaard Larsen (V), 2012-01-25:
Man kan vel konstatere ud fra det, ministeren svarer her, at her har vi igen et eksempel på, at betalingsringen i virkeligheden er en umulighed, men at regeringen jo altså vil fremture med den og ikke engang vil forsøge at tilgodese de mennesker, som – hvilket vi har været inde på nu flere gange – skal til behandling på Rigshospitalet.
Alex Vanopslagh (LA), 2019-10-10:
Der er selvfølgelig det her lidt særlige element, der blev tilføjet, om, hvorvidt der skal ydes omkostningsgodtgørelse i sager om refusion af udbytteskat, og der deler Liberal Alliance i store træk nogle af de overvejelser og bekymringer, som hr. Lars Boje Mathiesen har givet udtryk for, og det må man jo kigge på under udvalgsarbejdet.
Frank Jensen (S), 2000-02-03:
Den stedlige politimester har den som et redskab til at vurdere, om borgens etablering og dens eksistens udgør en fare og skaber utryghed for borgerne i nabolaget, fordi der er en gensidig rivalisering mellem dem, der har taget fast ophold i ejendommen, og andre udenfor, og at den derfor skal nedlægges.
Jens Rohde (V), 2005-10-06:
Hvis det er sådan, at fru Pia Gjellerup og hr. Ole Stavad ønsker sagsbehandling, er der mulighed for at stille § 20-spørgsmål og en lang række andre spørgsmål til den siddende indenrigs- og sundhedsminister, om, hvordan forvaltningen af det her foregår, og få konkrete svar på de konkrete sager.
Christian Friis Bach (RV), 2014-01-21:
Jeg vil bare høre hr. Søren Espersen, om han kan bekræfte, at både Den Internationale Domstol, internationalt Røde Kors, FN's Generalforsamling og FN's Sikkerhedsråd alle har udtalt klart og entydigt, at den fjerde Genèvekonvention gælder i de palæstinensiske områder og på Vestbredden.
Carl Valentin (SF), 2020-10-30:
Folketinget noterer sig, at ministeren for fødevarer, fiskeri og ligestilling på et samråd den 28. oktober 2020 betegnede covid-19-smitten i minkproduktion som en »trussel mod folkesundheden« og en »trussel mod samfundet«, samt at regeringen »prioriterer folkesundhed frem for alt andet«.
Ole Vagn Christensen (S), 2000-12-07:
Derimod kan vi, som hr. Jens Kirk sagde, jo kun alle sammen være meget interesserede i en forspørgsel om, hvordan vi kan have et selvbærende erhverv. Derfor skal hr. Christian H. Hansen ikke give indtryk af - fordi han har fremsat det her forslag - at det var et udtryk for, at man tager arbejdet seriøst og derfor vil hjælpe fiskerne.
Pernille Sams (KF), 1999-03-02:
Vi er åbne over for at se på alternativer, f.eks. at den selvejende institution Ægteskabs- & Skilsmissehjælpen kan få bedre muligheder for at blive landsdækkende, eller hvad ved jeg, og som jeg har sagt, er vi positive over for holdningen, men vi er meget betænkelige ved bl.a. de økonomiske konsekvenser af det foreliggende forslag, og vi kan ikke umiddelbart stemme for det, som det foreligger.
Sonja Mikkelsen (S), 1999-05-12:
Jeg mener, at vi, som jeg også nævnte i mit svar, skal lægge beslutningsprocessen til rette efter, hvad det er for en konkret opgave, vi skal have løst, og derudfra vurdere, hvilke forskellige løsningsmodeller der kan være, og dermed gøre den strategiske overvejelse, før vi går i detaljer med den konkrete løsning, vi så går efter.
Simon Emil Ammitzbøll (LA), 2011-06-14:
For jeg synes jo, skatteministeren først lagde op til, at det egentlig var en rigtig god idé med en multimediebeskatning, men jeg går da ikke ud fra, at det er skatteministerens politiske udgangspunkt, at det er en fin idé, at folk skal beskattes af deres fleksibilitet og deres overarbejde og muligheden for at få arbejds- og familieliv til at hænge sammen.
Helene Brydensholt (ALT), 2025-11-27:
Men er ordføreren ikke bange for, at forældrene tager det valg, at de så stemmer med fødderne og simpelt hen bare bliver hjemme med deres børn og lader den ene går hjemme i nogle år for ligesom at give deres børn den omsorg og trivsel, som de jo har behov for?
Jens Joel (S), 2021-03-12:
Og for Socialdemokratiet er det selvfølgelig vigtigt, at vi tager højde for den usikkerhed, og at vi indretter os efter den, og det mener vi faktisk også at vi har gjort med den aftale, som ministeren har nævnt, som er indgået med et bredt flertal af Folketingets partier, og som sikrer, at vi ikke afvikler eksamenerne som normalt, men derimod har færre eksamener, så man kan fokusere, så man ved, hvor man skal prioritere sine kræfter, og så der bliver taget højde for, at man selvfølgelig har haft et meget specielt skoleår.